Brahetrolleborg kirke med tårnet Foto: Hideko Bondesen 
Skipet sett mot øst
Alterbordet og altermaleriet av August Thomsen
**Brahetrolleborg kirke** er en kirke utenfor Faaborg på Fyn. Den er bygget som en forlengelse av Brahetrolleborg slott. 

I middelalderen var kirken viet til Vår Frue og den var opprinnelig bygget som klosterkirke til cistercienserklosteret Holme kloster, det nåværende Brahetrolleborg. 

I 1868-69 var kirken utsatt for en hardhendt restaurering hvor man blant annet påførte et tykt lag sementpuss som utslettet mange spor av bygningens historie. I 1934-35 ble det foretatt utgravinger rundt kirken og en del av sementpussen ble banket av. Man kunne da avdekke en del av kirkens bygningshistorie. I tillegg kan man over hvelvene finne godt bevarte enkeltheter som gjør det mulig å beskrive bygningens utvikling. 

Den opprinnelige kirken ble påbegynt i begynnelsen av 1200-tallet og var planlagt som en treskipet korskirke med dobbeltkapeller langs korsarmenes østmurer, akkurat som i Sorø klosterkirke, Løgumkloster og Øm. Bare koret ble ferdigstilt med et tredobbelt vindu nederst og et dobbeltvindu over. Etter korets plan skulle kirken bygges i tre etasjer med arkader til sideskip, triforium over og vinduer øverst og hele kirken skulle dekkes av hvelv. 

I den nåværende herregårdens østfløy finnes det rester av søndre korsarms kapeller og ved nordre korsarm har man funnet fundamenter etter dette, men korsarmene ble aldri fullført. I midten av 1200-tallet ga man opp planen og ferdigstilte et treskipet langhus med midtskipet i samme bredde som koret og sideskip mot nord og syd. Sideskipene er revet senere, men man har funnet rester i forbindelse med utgravningene i 1934-35. 

Kirkens nåværende hvelv ble bygget inn rundt 1450. I 1935 ble det funnet en byggesten ved sydveggen i koret og på den står det: «I det herrens år 14.. mens Mads Amunsøn var abbed, blev der bygget loft over Sankt Mariæ kirke på Guds holm». Mads Amunsøn er nevnt som abbed i 1453. 

På 1500-tallet hadde kirken en liten takrytter over vestgavlen, men i 1735 ble den avløst av et høyt spir. I 1817 ble det bygget våpenhus foran vestinngangen. I våpenhuset er to romanske gravstener med korsstav, en gravsten over abbed Tue som var abbed ved klosteret på 1400-tallet og to stener fra 1600-tallet. På kirkegården er familien Reventlows familiegravsted.

Herskapsgalleri i koret. Foran til venstre står Thorvaldsens døpefont
Ved restaureringer i 1847 og 1868-69 ble kirkens inventar fornyet. Foran østveggen ses en stor oppbygning med alterbord og alterbilde malt av August Thomsen i 1848. Bildet flankeres av senbarokke figurer. 

Over alteroppbygningen er et orgelpulpitur fra 1803 hvor det er plassert et orgel bygget i 1804 av Jürgen Hinrichsen Angel. Det har 22 stemmer.

I korets sydside står en gammel adelsstol med våpen for Brahetrolleborgs eiere etter reformasjonen. I korbuen er det hengt opp et korstre som er utført ved Claus Bergs verksted i Odense ca. 1500. Figuren til korstreet er hengt opp i Fjenneslev kirke på Sjælland, sidefigurene står i Tirsted kirke på Lolland. 

Døpefonten er formgitt av Bertel Thorvaldsen og hugget ut i Italia i 1806. Døpefonten ble gitt i gave av 
Charlotte Schimmelmann til familien Reventlow på Brahetrolleborg.

Brahetrolleborgs votivskip er en modell av «Haabet» utført av Johs. Petersen i 1936.

Referanser
----------

1. ↑  Verker av Thomsen hos Weilbachs kunstnerleksikon
2. ↑  Om Angels orgel på Brahetrolleborg kirke[*død lenke*]
3. ↑  Om Thorvaldsens døpefont på Brahetrolleborg kirke[*død lenke*]
4. ↑  «Kirkeskibe.dk». Arkivert fra originalen 2. februar 2011. Besøkt 17. desember 2010.

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |

Portal: Danmark